cyanic-selkie/wikianc huggingface dataset:
গথিক যুদ্ধ (৫৩৫-৫৫৪)
রোমের প্রথম অবরোধ
৫৩৬ সালের বসন্তের শেষে বেলিসারিয়াস ইতালিতে ঢুকেন যেখানে তিনি রেজিউম দখল করে উত্তর দিকে যাত্রা করেন। নিয়াপলিসকে (আধুনিক ইংরেজিতে: নেপলস) নভেম্বর মাসে তিন সপ্তাহ অবরোধ করে রাখার পর সাম্রাটের সৈন্যরা ভেঙ্গে ভেতরে ঢুকতে পারে। বেশিরভাগ বর্বর নিয়ে গঠিত রোমান সেনাবাহিণী পুরো শহর ধ্বংসসাধন ও লুণ্ঠন করে। বেলিসিয়াস উত্তরে রোমে চলে যান, যা নিয়াপলিসের ভাগ্য দেখে, কোন প্রতিরোধ গড়ে তোলে নি; ডিসেম্বরে বেলিসারিয়াস বাধাহীনভাবে প্রবেশ করতে পারেন। বাইজ্যান্টাইন অগ্রগতির ক্ষিপ্রতা গোথদেরকে অবাক করে দেয় এবং থিওডাহাদের নিষ্ক্রিয়তা তাদের ক্রুদ্ধ করে। নিয়াপলিসের পতনের পর তারা তাকে পদচ্যুত করে ভিটিজেসকে বসায়। ভিটিজেস রোম ছেড়ে রাভেন্না যান, যেখানে তিনি অমলসুন্থার মেয়ে মাতাসুন্থাকে বিয়ে করেছিলেন এবং আক্রমণের বিরুদ্ধে তার বাহিনীকে জড়ো করতে শুরু করেন। ভিটিজেস রোমের বিরুদ্ধে একটি বড় শক্তি পরিচালনা করেছিলেন, যেখানে বেলিসারিয়াস রয়েছিলেন, তার কাছে খোলা মাঠে গোথের মুখোমুখি হওয়ার জন্য পর্যাপ্ত সৈন্য ছিল না। রোমের পরবর্তী অবরোধ, গোথিক যুদ্ধে তিনটির মধ্যে প্রথমটি, ৫৩৭ সালের মার্চ থেকে ৫৩৮ সাল পর্যন্ত স্থায়ী হয়। সেখানে ধাওয়া দেয়া, ছোটখাটো বিবাদ এবং বেশ কয়েকটি বড় যুদ্ধ হয়েছিল, কিন্তু এর পরে ৫৩৭ সালে কনস্ট্যান্টিনোপল থেকে এপ্রিল মাসে ১,৬০০ স্ল্যাভ ও হান এবং নভেম্বর মাসে ৫০০০ জন আসলে, বাইজেন্টাইনরা আক্রমণ শুরু করে এবং তাদের অশ্বারোহী বাহিনী গোথদের পিছন দিকের বেশ কয়েকটি শহর দখলে নেয়। সাম্রাটের নৌবাহিনী গথদের সমুদ্রপথে আসা সরবরাহ থেকে যোগাযোগ বন্ধ করে দেয়, ফলে তাদের মালামাল সরবরাহের সমস্যাগুলি বেড়ে যায় এবং তারা গোথিক নাগরিকদের হুমকি দেয়। রেভান্নার নিকটবর্তী আর্মিনামের (বর্তমানে রিমিনি) পতন, ভিটিজেসকে অবরোধ ত্যাগ ও প্রত্যাহারে বাধ্য করে।
আর্মিনামের অবরোধ
ভিটিজেস যখন উত্তর-পূর্ব দিকে যাত্রা করেন, তিনি তার পিছনের দিকটি নিরাপদ করার জন্য তার পথের সকল শহর ও দুর্গগুলির সৈন্য সরবরাহ শক্তিশালী করেন এবং তারপর আর্মিনামের দিকে যাত্রা করেন। এটা দখলরত ২,০০০ অশ্বারোহীর রোমান বাহিনী ছিল বেলিসারিয়াসের শ্রেষ্ঠ অশ্বারোহী বাহিনী; বেলিসারিয়াসের একটি পদাতিক বাহিনী দিয়ে তাদের প্রতিস্থাপন করার সিদ্ধান্ত নেন। তাদের অধিনায়ক, জন,এ আদেশ মানতে অস্বীকার করেন এবং আর্মিনামে রয়ে যান। গথদের আগমনের অল্পসময় পরে, একটি হামলা ব্যর্থ হয়, কিন্তু শহরটিতে অবরোধে টিকে থাকার মত মজুদ ছিল না। আর্মেনিয়ান অধ্যক্ষ নরসেসের অধীনে ২,০০০ হেরুল ফয়েডারটির একটি নতুন বাহিনী পিসেনামে এসে পৌছায়। বেলিসারিয়াস নরসেসের সাথে সাক্ষাৎ করেন, যিনি আর্মিনামে একটি ত্রাণ অভিযান চালাতে চান, কিন্তুু বেলিসারিয়াস আরো সতর্ক ভাবে আগানোর পক্ষপাতী ছিলেন। জনের কাছ থেকে শহরটির আশুপতনের সম্ভাবনার কথা বলে একটি চিঠির আগমনে, সিদ্ধান্ত নরসসের মতের পক্ষে যায়। বেলিসারিয়াস তার সেনাবাহিনীকে তিনটি ভাগে বিভক্ত করেন, তার সক্ষম এবং বিশ্বাসযোগ্য লেফটেন্যান্ট ইলডিগারের অধীনে একটি নৌবাহিনী, আরেকটি বাহিনী একইরকম অভিজ্ঞ মার্টিনের অধীনে, যা দক্ষিণ থেকে আগমন করবে এবং নরসেস ও তার অধীনে প্রধান শক্তি যা উত্তর পশ্চিম থেকে আসবে। ভিটিজেস তাদের পদ্ধতির জেনে যায় এবং তাদের থেকে শক্তিশালী বাহিনী দ্বারা ঘিরে যাবার সম্ভাবনা থাকায়, তাড়াতাড়ি রাভেন্না থেকে সরে পড়েন।
আর্মিনামের রক্তপাতহীন বিজয় বেলিসারিয়াসের বিরুদ্ধে নরসেসেকে শক্তিশালী করে দেয়, জন সহ অনেক রোমান জেনারেল তাঁর প্রতি অনুগত হয়ে পড়ে। আর্মিনাম বাচানোর পরে কাউন্সিলে, বেলিসারিয়াস তাদের পিছনের দিকের অক্সিমামের, বর্তমানে ওসিমো, শক্তিশালী গথিক সেনাবাহিনীকে হ্রাস করার এবং মেডিয়ালানামকে অবরোধ করার পক্ষে ছিল; নরসেস একটু কম নিবিষ্ট প্রচেষ্টা চেয়েছিলেন এবং এমিলিয়াতে একটি অভিযান চালাতে চেয়েছিলেন। বেলিসারিয়াস বিষয়গুলিকে বাড়তে না দিয়ে এবং নরসেস এবং জনকে নিয়ে উরবিনামের বিরুদ্ধে যাত্রা করে। দুই বাহিনী আলাদাভাবে শিবির স্থাপন করে এবং খুব শীঘ্রই পরে, নরসেস, বুঝতে পারেন যে শহরটি অনাক্রম্য এবং ভালভাবে মালামাল মজুদকৃত ছিল, শিবির গুটিয়ে নেন এবং আর্মিনামে চলে যান। সেখান থেকে তিনি জনকে এমিলেয়ায় পাঠালেন, যা দ্রুত পদানত হয়। সৌভাগ্যক্রমে, উরবিনামের একমাত্র পানির প্রস্রবণ শুকিয়ে যাওয়ায় এই শহরটি শীঘ্রই বেলিসিয়াসের হাতে পড়ে যায়।
মেডিওলানাম
৫৩৮ সালের এপ্রিলে বেলিসারিয়াস, রোমের পর ইতালির দ্বিতীয় বৃহত্তম জনবহুল ও ধনী শহর মেডিয়ালানাম (মিলান) শহরের প্রতিনিধিদের আবেদনে, তিনি মুন্ডিলাসের অধীনে ১০০০ জন সৈন্য়কে শহরে পাঠিয়েছিলেন। এই বাহিনী, শহরটিকে এবং লিগুরিয়ার বেশিরভাগ, টিসিনুম (পাভিয়া) ছাড়া, সহজে দখল করে। ভিটিজেস সাহায্যের জন্য ফ্রাঙ্কসদেরকে আহ্বান জানান এবং ১০,০০০ বর্গুন্দিয়ানের একটি বাহিনী অপ্রত্যাশিতভাবে আল্পস অতিক্রম করে আসে। উরাইয়াসের অধীনে তারা গথদের সাথে একত্রিত হয়ে শহর অবরোধ করে। মেডিয়ালানামে সেনাবাহিনী অল্প এবং প্রস্তুুতিও কম ছিল; ইতিমধ্যে রোমান বাহিনীর সংখ্য়া কম ছিল যা প্রতিবেশী শহর ও দুর্গগুলিতে ছড়িয়ে ছিটিয়ে ছিল। বেলিসারিয়াস একটি উদ্ধার বাহিনী পাঠান কিন্তু এর অধিনায়ক মার্টিন ও উলিয়ারিস, অবরোধকারী শহরটিকে সাহায্য করার জন্য কোনও চেষ্টা করেননি। পরিবর্তে, তারা জন এবং ম্যাজিস্ট্রার মিলিটাম ইলিরিমিক জাস্টিনের প্রতি অতিরিক্ত শক্তি সৈন্য পাঠানোর জন্য অনুরোধ জানায়, যা নিকটবর্তী এমিিলিয়া প্রদেশে কার্যরত ছিল।
রেইন রেইন গো অ্যাওয়ে
রেইন রেইন গো অ্যাওয়ে হল ইংরেজি ভাষার একটি জনপ্রিয় নার্সারি ছড়া। রাউড ফোক সং ইন্ডেক্সে এর নং হল ১৯০৯৬।
গথিক যুদ্ধ (৫৩৫-৫৫৪)
ফ্র্যাঙ্কদের আক্রমণ
এই ভরাডুবির পর নরসেসকে ফিরিয়ে নেয়া হয় এবং বেলিসারিয়াস সারা ইতালি জুড়ে কর্তৃত্বের সাথে সর্বোচ্চ অধিনায়ক হিসাবে নিযুক্ত হন। ভিটিজেস ফার্সি দরবারে দূত পাঠিয়েছিলেন, এই আশায় করেছিলেন যে, প্রথম খস্রু বাইজেন্টাইনের বিপক্ষ পুনরায় যুদ্ধ শুরু করবে যাতে জাস্টিনিয়ান বেলিসারিয়াস সহ তার বাহিনীর অধিকাংশ পূর্বে নিয়ে যায় এবং গোথদের পুনরায় শক্তিশালী হতে সুযোগ করে দেয়। বেলিসারিয়াস যুদ্ধ শেষ করার জন্য রাভেন্নাকে দখল করার সিদ্ধান্ত নেন কিন্তু অ্যাক্সিউম ও ফেসুলে(ফিওসোল) তে গোথদের সুরক্ষিত আশ্রয়ের বিরুদ্ধে ব্যবস্থা নেয়ার দরকার ছিল। মার্টিন এবং জন, উরিয়াসের অধীনে গোথিক সেনাবাহিনীকে বাধা দিয়েছিল, যা পো নদী অতিক্রম করার চেষ্টা করছিল, জাস্টিনের অধীনে সেনাবাহিনীর একটি অংশ ফেসুয়েল অবরোধ  করে এবং বেলিসিয়াসকে নিজে আক্সিয়াম অবরোধ করেন। অবরোধের সময় রাজা খেওডেবার্টের নেতৃত্বে একটি বড় ফ্র্যাঙ্কিশ সেনাবাহিনী আল্পস অতিক্রম করে এবং পৌ নদীর দুকূলে অবস্থানরত গথ এবং বাইজেন্টাইন সেনদের আক্রমণ করে। তারা প্রখমে গথদের আক্রমণ করে, যারা মনে করেছিল ফ্র্যাঙ্করা বন্ধু হিসাবে এসেছে, দ্রুতগতিতে পালায়ে যায়। বাইজেন্টাইনরাও একই রকম অবাক হয়ে যুদ্ধ শুরু করে পরাজিত হয় এবং দক্ষিণ দিকে তাসকানিতে বাহিনী প্রত্যাহার করে নেয়। ফ্র্যাঙ্কিশ আক্রমণ আমাশয়-রোগের প্রকোপে পরাজিত হয়, যা তাদের প্রচুর ক্ষতি করে এবং ফ্র্যাঙ্কদের বাহিনী  প্রত্যাহারের জন্য বাধ্য করে। বেলিয়াসিয়াস অবরোধ করা শহরগুলির উপর মনোনিবেশ করেন, এবং উভয় সেনাবাহিনী ৫৩৯ সালের অক্টোবরে বা নভেম্বর অনাহারের জন্য আত্মসমর্পণ করতে বাধ্য হয়েছিল।
রাভেন্না নিয়ন্ত্রণে আনা
ডালমাটিয়া থেকে আানা সৈন্য দিয়ে বেলিসারিয়াস পুনরায় শক্তি বাড়ান এবং তিনি রাভেন্না দখলের জন্য যান। বিচ্ছিন্ন বাহিনী পো এর উত্তরে পাঠানো হয় এবং সাম্রাটের নৌবহর অ্যাড্রিটিক সাগর পাহাড়া দিত, সকল সরবরাহ থেকে শহরটিকে বিচ্ছিন্ন করে দেয়। গোথিক রাজধানীতে ভিটিজেস একজন ফ্রাঙ্কদের রাষ্ট্রদূত পান, যারা একটি মিত্রতার সন্ধানে ছিল কিন্তু গত গ্রীষ্মের ঘটনার পরে ফ্রাঙ্কদের কোনও প্রস্তাব বিশ্বাস করা হয়না। শীঘ্রই পরে কনস্ট্যান্টিনোপল থেকে একজন রাষ্ট্রদূত এসেছিলেন, যা জাস্টিনিয়ানের কাছ থেকে বিস্ময়করভাবে ক্ষমাশীল শর্ত বহন করে। যুদ্ধ শেষ করার এবং আসন্ন ফারসি যুদ্ধের বিরুদ্ধে মনোযোগ দেওয়ার জন্য, সম্রাট ইতালির একটি অংশীদারত্বের প্রস্তাব দেন, পো নদীর দক্ষিণের জায়গা সাম্রাজ্যের থাকবে এবং উত্তরের জায়গা লি গোথদের হবে। গথরা সহজেই শর্তাবলী গ্রহণ করে কিন্তু বেলিসারিয়াস মনে করেন এটা তার কঠোর পরিশ্রম করে পাওয়া জয়ের বিরুদ্ধে বিশ্বাসঘাতকতা, তাই তিনি সই করতে প্রত্যাখ্যান করেন যদিও তার সব জেনারেলরা, তার সাথে অসম্মতি প্রকাশ করে।
রেইন রেইন গো অ্যাওয়ে
উৎস
একই রকম ছড়া প্রাচীন গ্রিসের মতো অনেক সমাজেই পাওয়া যেতে পারে। আধুনিক ইংরেজি ছড়াগুলোতে এর সূচনা হয় অন্তত ১৭ শতকে। জেমস হোয়েল তার প্রবাদরচনা বইতে লিখেছেন:
গথিক যুদ্ধ (৫৩৫-৫৫৪)
রাভেন্না নিয়ন্ত্রণে আনা
হতাশ হয়ে গথরা বেলিসারিয়াসকে, যাকে তারা সম্মান করত, পশ্চিমের সম্রাট করার প্রস্তাব দেয়। বেলিসারিয়াসের এই ভূমিকা গ্রহণের কোনও ইচ্ছা ছিল না কিন্তু তিনি দেথেন যে এই পরিস্থিতিকে তার উপকারে ব্যবহার করতে পারবেন এবং তিনি রাজি হবার ভান করেন। ৫৪০ সালের মে মাসে বেলিসারিয়াসের ও তার সেনাবাহিনী রাভেন্নাতে প্রবেশ করেন; শহরে কোন লুটপাট করা হয় নি, গথেদের সাথে ভাল আচরণ করা হয় এবং তাদের সম্পত্তি বজায় রাখার অনুমতি দেওয়া হয়েছিল। রাভেন্নার আত্মসমর্পণের পর, পো এর উত্তরে কয়েকটি গোথিক সেনাবাহিনী আত্মসমর্পণ করে। অন্য এলাকা গথদের নিয়ন্ত্রণে রয়ে যায়, যাদের মধ্যে তিসিনূম ছিল, যেখানে উরিয়াস ছিলেন এবং ইল্ডিবাদ কর্তৃক দথলকৃত ভেরোনা। এর পরপরই, বেলিসারিয়াস কনস্ট্যান্টিনোপলের উদ্দেশ্যে যাত্রা করেন, যেখানে তিনি বিজয়ীর সম্মান প্রত্যাখ্যান করেন। ভিটিজেস পাট্রিসিযান উপাধি দেয়া হয় এবং আরামদায়ক অবসর পাঠানো হয়, এরসাথে বন্দি গথদের পূর্বাঞ্চলীয় সৈন্যবাহিনী শক্তিশালী করার জন্য পাঠানো হয়।
রেইন রেইন গো অ্যাওয়ে
উৎস
তখনকার সময়ে শিশুদের মুখে প্রচলিত, আধুনিক সংস্করণের সাথে অনেকটাই মিলে যায়, ১৬৮৭ সালে এমনটাই লিপিবদ্ধ করেছিলেন জন আরবেরি। তিনি এটির নাম " চার্ম এওয়ে দ্যা রেইন....." হিসেবে লিপিবদ্ধ করেন:
এর পরিবর্তে কিছু বিস্তৃত ভিন্নতাও দেখা যায়। যেমনঃ "মিডসামার ডে", " ওয়াসিং ডে", "ক্রিসমাস ডে", এবং "মারথা'স ওয়েডিং ডে"।
গথিক যুদ্ধ (৫৩৫-৫৫৪)
ইল্ডিবাদ এবং এরায়িকের রাজত্ব
বেলিসারিয়াস চলে যাবার পর রোমানদের হাতে ইতালির বেশিরভাগ অংশ থেকে যায়, তবে পোর উত্তর পাশ, তিসিনাম ও ভেরোনা অজিত ছিল। বেলিসারিয়াস আর তাদের বিশ্বাস করতোনা সেটা বুঝা যাচ্ছিল, উয়ারিয়াসের পরামর্শে গথরা তাদের নতুন রাজা হিসেবে ইল্ডিবাদকে মনোনীত করে এবং তিনি ভেনিসিয়া ও লিগুরিয়াতে গোথিক নিয়ন্ত্রণ পুনরায় প্রতিষ্ঠিত করেন। ইটালিয়ান কমান্ডার-ইন-চীফ নিয়োগে জাস্টিনিয়ান ব্যর্থ হন। রোমান সেনাবাহিনী সামরিক শৃঙ্খলা উপেক্ষিত এবং লুটপাট কাজ মগ্ন হয়ে পরে। অতিরিক্ত রাজস্ব দাবির ফলে অবিলম্বে নতুন সাম্রাজ্যের আমলাতন্ত্র জনসাধারণের বিরাগভাজন হয়ে ওঠে। ইল্ডিবাদ রোমান জেনারেল ভিটালিয়াসকে ট্র্যাভিসোতে পরাজিত করেন কিন্তু উয়ারিয়াস ও তার স্ত্রীদের মধ্যে ঝগড়ার কারণে উয়ারিয়াসকে খুন করার পর বদলা নিতে ৫৪১ সালের মে মাসে তাকে হত্যা করা হয়। ওডেসার অবশিষ্ট সেনাবাহিনী রাগিয়ানরা ইতালিতে রয়ে গিয়েছিল এবং গথদের পাশে ঐক্যবদ্ধ্য হয়, তাদের নতুন এরারিককে নতুন রাজা হিসেবে ঘোষণা কর হয়, যার প্রতি গথদের অপ্রত্যাশিতভাবে সমর্থন ছিল। এরারিক জাস্টিনিয়ানের সঙ্গে আলোচনা শুরু করার জন্য গথদেরকে প্ররোচিত করেছিলেন, গোপনভাবে সাম্রাজ্যর কাছে তার রাজত্ব হস্তান্তরের ইচ্ছা করেছিলেন। গথরা নিষ্ক্রিয়তার কারণ বুঝতে পারে এবং ইল্ডিবাদের ভাগ্নে টটিলা (বা বাদিউলা) এর কাছে যায় এবং তাঁকে রাজা করার প্রস্তাব দেয়। টটিলা ইতোমধ্যে বাইজেন্টাইনের সাথে আলোচনা শুরু করেছিল কিন্তু ষড়যন্ত্রকারীর সাথে যোগাযোগ করার পর তিনি সম্মতি দেন। ৫৪১ সালের প্রথম শরৎকালে এরারিক খুন হন এবং টটিলাকে রাজা ঘোষণা করেন।
রেইন রেইন গো অ্যাওয়ে
উৎস
১৯ শতকের মাঝামাঝি জেমস ওরচার্ড হেলিওয়েল একটি রূপ সংগ্রহ ও প্রকাশ করেন। আর সেটি ছিল এমন-
১৯ শতকের শেষের বইগুলো ছড়াটি এভাবে অনুসরণ ও প্রকাশ করে আসছে-
গথিক যুদ্ধ (৫৩৫-৫৫৪)
প্রাথমিকভাবে গথদের সাফল্য
টোটিলা অনেক সুবিধা উপভোগ করেছিলেন: জাস্টিনিয়ান প্লেগের প্রাদুর্ভাব ৫৪২ খ্রিস্টাব্দে রোমান সাম্রাজ্যকে জনশূণ্য এবং ধ্বংস করে দেয়; একটি নতুন রোমান-ফার্সি যুদ্ধ শুরু হওয়াতে জাস্টিনিয়ান তার বেশিরভাগ সেনা পূর্বে পাঠাতে বাধ্য হয়; এবং ইতালিতে বিভিন্ন রোমান জেনারেলদের অযোগ্যতা ও অনৈক্য সামরিক কার্যক্ষমতা এবং শৃঙ্খলা কমিয়ে দেয়। এই সর্বশেষ কারণটি টোটিলা প্রথম সাফল্য এনে দেয়। জাস্টিনিয়নের অনেক অনুরোধের পর জেনারেল কনস্টান্টিয়ান ও আলেকজান্ডার তাদের বাহিনীকে একত্রিত করে ভেরোনার দিকে যাত্রা করেন। প্রতারণার মাধ্যমে তারা শহরের দেয়ালের একটি গেট দথলে আনে; কিন্তু আক্রমণ চালিয়ে যাবার পরিবর্তে তারা সম্ভাব্য লুটের মালের ভাগ করা নিয়ে ঝগড়া করতে বিলম্ব করে, গথরা ততক্ষনে গেটটিকে পুনরুদ্ধার করে এবং বাইজেন্টাইন সেনাদের প্রত্যাহার করাতে বাধ্য করে। টোটিলা ফাভেন্টিয়ার (ফেনজা) কাছাকাছি ৫,০০০ সৈন্যে নিয়ে তাদের রোমান শিবির আক্রমণ করে এবং ফাভেন্টিয়ার যুদ্ধে রোমান সেনাবাহিনীকে ধ্বংস করে দেন। টোটিলা টাস্ক্যানিতে ঢুকে, যেখানে তিনি ফ্লোরেন্স অবরোধ করেন। রোমান জেনারেলগণ, জন, বেসাস এবং সাইপ্রিয়িয়ান, তার উদ্ধারে গিয়েছিলেন, কিন্তু মুসেলিয়ামের যুদ্ধে তাদের সংখ্যাসূচকভাবে উচ্চতর বাহিনী পরাজিত হয়।
দক্ষিণ ইতালি
টোটিলা রোমকে পিছনে ফেলে দক্ষিণে যাত্রা করেন, যেখানে রোমান সেনা কম এবং দুর্বল ছিল। দক্ষিণ ইতালির প্রদেশগুলি তার কর্তৃত্বকে স্বীকৃতি দিতে বাধ্য হয়েছিল। এই অভিযানটি প্রত্যন্ত এলাকা দ্রুত নিয়ন্ত্রণ গ্রহণের জন্য ছিল, বাইজেন্টাইনরা বিচ্ছিন্নভাবে কিছু দুর্গের নিয়ন্ত্রণ রেখেছিল, যার বেশিরভাগ উপকূলে এলাকায়, যা পরে দখল করা যাবে। যখন একটি দুর্গ দথল করা হত তখন এর দেয়ালগুলি সাধারণত ভেঙে দেওয়া হত যাতে এটির আর কোনও সামরিক মূল্য না থাকে। টোটিলা তার বন্দীদের সাথে ভাল আচরণ করার নীতি অনুসরণ করেছিলেন এবং প্রতিপক্ষকে মৃত্যুর আগ র্পযন্ত প্রতিরোধ করার চেয়ে আত্মসমর্পণ করতে প্ররোচিত করতেন। তিনি নেপলস অবরোধের সময় টোটিলার আচরণের উদাহরণ দিয়ে ইতালীয় জনগণের মন জয়ের চেষ্টাও করেছিলেন, যেখানে তিনি এই শহরটিকে ৫৪৩ সালে শর্তসাপেক্ষে আত্মসমর্পণ করার অনুমতি দিয়েছিলেন এবং জে.বি. বিউরির ভাষায়, প্রতিবাদীদের প্রতি "যথেষ্ট মানবতা" দেখিয়েছিলেন। বাইজেন্টাইন সেনা বাহিনীকে নিরাপদে প্রস্থান করার অনুমতি দেওয়ার পরে তিনি দুর্ভিক্ষ পিরিত নাগরিকদের সেবা করে পুনরায় সবল করেন। নেপলস দথল করার পরে টোটিলা জাস্টিনিয়ানের সাথে শান্তি প্রতিষ্ঠার চেষ্টা করেছিল। যখন এটি প্রত্যাখ্যান করা হল তখন তিনি তার আবেদন পত্রের অনুলিপি পুরো রোমে ছেড়ে দেন; বাইজেন্টাইনরা যে বৈষম্য করেছিল তা সত্ত্বেও টোটিলার পক্ষে কোনও বিদ্রোহ হয়নি, যা তাকে বিতৃষ্ণ করে তুলে। তিনি উত্তরে অগ্রসর হয়ে শহরটি ঘেরাও করেন।
পূর্বে পাঁচ বছরের যুদ্ধবিরতির সুযোগে বেলিসারিয়াসকে ৫৪৪ সালে ২০০ টি জাহাজ দিয়ে ইতালিতে ফেরত পাঠানো হয়। তিনি দক্ষিণে ইতালির বেশিরভাগ জায়গায় সফলভাবে পুনরায় বিচ্ছিন্ন হয়েছিলেন, তবে প্রোকোপিয়াসের মতে, জাস্টিনিয়ান ঈর্ষান্বিত হওযায় তাকে কম রসদ সরবরাহ করেন এবং তাই তিনি রোমের উদ্ধারে যেতে অক্ষম বোধ করেন। প্রোকোপিয়াস অবরোধের সময় দুর্ভিক্ষের বর্ণনা দিয়েছিলেন, যেখানে সাধারণ রোমানরা, যারা সামরিক বাহিনীর কাছ থেকে শস্য কিনতে যথেষ্ট ধনী ছিল না, তারা তুষ, বিছুটি, কুকুর, ইঁদুর এবং শেষ পর্যন্ত "একে অপরের মল" খেতে শুরু করে। পোপ ভিজিলিয়াস, যিনি সিরাকিউজে সুরক্ষার জন্য পালিয়ে এসেছিলেন, শস্যে ভর্তি জাহাজের একটি বহর পাঠিয়েছিলেন, তবে টোটিলার নৌবাহিনী সেগুলিকে টাইবারের মুখের কাছে বাধা দেয় ও ধরে নিয়ে যায়। রোমকে মুক্তি করার জন্য বেলিসারিয়াস এক মরিয়া প্রচেষ্টা করেন যা সফলতার কাছাকাছি আসে তবে শেষ পর্যন্ত ব্যর্থ হয়। এক বছরেরও বেশি সময় পরে ১৭ ডিসেম্বর ৫৪৬ সালে অবশেষে টোটিলা রোমে প্রবেশ করেন, [৪৩] যখন তার লোকরা রাতে দেয়াল টপকে অ্যাসিনেরিয়ান দরজা খুলে দের। প্রোকোপিয়াস বলেন যে টোটিলা সাম্রাটের বাহিনীর কিছু ইশুরিয়ান সেনার সহায়তায় পেয়েছিলেন যারা গোথদের সাথে একটি গোপন চুক্তি করেছিলেন। রোমকে লুণ্ঠন করা হয় এবং টোটিলা, যিনি শহরকে পুরোপুরি ভেঙে ফেলতে চেয়েছিলেন, তিনি দেওয়ালের প্রায় এক তৃতীয়াংশ ভেঙে ফেলে সন্তুষ্ট হন। এরপরে তিনি অপুলিয়ায় বাইজেন্টাইন বাহিনীর মোকাবেলা করতে চলে যান।
চার মাস পরে ৫৪৭ সালের বসন্তে বেলিসারিয়াস রোমকে সফলভাবে পুনরায় দখল করে ফেলেন এবং তাড়াহুড়ো করে কোন নির্দিষ্ট নিয়ম না মেনে একটির উপর আরেকটি পাথর বসিয়ে দেয়ালের ভাঙা অংশগুলি পুনর্নির্মাণ করেন। টোটিলা ফিরে আসেন, কিন্তু প্রতিরোধকারিদের পরাস্ত করতে পারেননা বেলিসারিয়াস এই ভাল অবস্থার সুযোগ নেননি। পেরুগিয়াসহ বেশ কয়েকটি শহর গথরা দখল করে নেয় এবং বেলিসারিয়াস নিষ্ক্রিয় হয়ে ছিল এবং পরে তাকে ইতালিতে ডেকে নেয়া হয়।
৫৪৯ সালে, টোটিলা আবার রোমের দিকে এগিয়ে যাযন। তিনি অসম্পূর্ণ দেয়ালগুলি দ্রুত দখল করতে চান এবং ৩,০০০ সেনার ছোট বাহিনীকে পরাভূত করার চেষ্টা করেছিলেন, কিন্তু তিনি হেরে যান। তারপরে তিনি শহর অবরোধ করে তাদের অনাহারে রাথার জন্য প্রস্তুত ছিলেন, যদিও বাইজেন্টাইন কমান্ডার ডায়োজিনেস এর আগে বড় বড় খাবারের মজুদ প্রস্তুত করেছিলেন এবং শহরের দেয়ালের মধ্যে জমিতে গম বপন করেছিলেন। যাইহোক, টোটিলা সেনাবাহিনীর কিছু অংশ নিজের পক্ষে নিতে সক্ষম হয়েছিলেন, যারা তাঁর জন্য পোর্টা অস্টিয়ানসিস গেট খুলে দেয়। টোটিলার লোকেরা শহরজুড়ে ছড়িয়ে পড়ে, টোটিলার নির্দেশে নারীদের বাদ দিয়ে সবাইকে খুন করে ও ধন-সম্পদ লুট করে নেয়। টোটিলা আসা করেছিলেন প্রাচীর দখলের সাথে সাথে অভিজাত এবং সেনাবাহিনীর বাকী অংশ পালিয়ে যাবে, তাই তিনি পাশের শহরগুলিতে যাবার রাস্তায় ফাদ পাতেন যেগুলি এখনও তার নিয়ন্ত্রণে ছিল না এবং রোম থেকে পালিয়ে যাওয়ার সময় অনেকে মারা যায়।
বাইজানটাইন পুনর্বিজয়, ৫৫১-৫৫৪
৫৫০-৫১ সালে বাইজেন্টাইনরা অ্যাড্রিয়াটিকের সালোনায় ২০,০০০ বা ২৫,০০০ লোকের একটি বিশাল যুদ্ধযাত্রার বাহিনীকে একত্রিত করে, সাধারণ বাইজেন্টাইনের সদস্য এবং বিদেশী মিত্রদের একটি বিশাল দল যাদের মধ্যে লোম্বার্ডস, হেরালস এবং বুলগাররা উল্লেখযোগ্য। ৫৫১ সালের মাঝামাঝি সময়ে নারসেস, সাম্রাটের গৃহাধ্যক্ষ (কিউবিকুলারিয়াস) নেতৃত্বের জন্য নিযুক্ত হয়। পরের বসন্তে, নারসেস এই বাইজেন্টাইন সেনাবাহিনীকে অ্যাড্রিয়াটিক সাগরের উপকূলের পাশ দিয়ে আনকোনাতে নিয়ে যেতে চেয়েছিলেন এবং তারপরে অভ্যন্তরীণ পথে যাত্রা করবেন, এবং তারপর ভায়া ফ্ল্যামিনিয়া থেকে রোমে যাত্রা করার ইচ্ছা ছিল। তাগিনি গ্রামের কাছে বাইজেন্টাইনরা অস্ট্রোগোথিক সেনাবাহিনীর মুখোমুখি হয়, যার নেতৃত্বে টোটিলা ছিলেন, যিনি নারসেসকে থামাতে অগ্রসর হচ্ছিলেন। সেনা সংখ্যায় কম থাকায়, টোটিলা আপাতদৃষ্টিতে আলোচনায় নেমেছিল, সাথে অপ্রত্যাশিত আক্রমণের পরিকল্পনা করেন কিন্তু নারসেস এই আচরণের দ্বারা বোকা হননি এবং তার সেনাবাহিনীকে একটি শক্তিশালী প্রতিরক্ষামূলক অবস্থানে স্থাপন করেছিলেন। আরো সেনা এসে পৌঁছালে, টোটিলা হঠাৎ আক্রমণের মাধ্যমে তাগিনার যুদ্ধ শুরু করে এবং বাইজেন্টাইন কেন্দ্রে আক্রমণ করে। আক্রমণ ব্যর্থ হয় এবং সন্ধ্যা নাগাদ অস্ট্রোগথরে দল ভেঙে পালিয়ে যায়; টোটিলা পথে মারা যায়। রোমকে ধরে রাখা গোথরা ৫৫৩ সালের অক্টোবরে মনস ল্যাক্টেরিয়াসের যুদ্ধে নারসেস, তিয়াসকে এবং ইতালির গোথিক সেনাবাহিনীর শেষ অংশকে পরাজিত করে।
যদিও অস্ট্রোগোথরা পরাজিত হয়েছিল, খুব শীঘ্রই নারসেসকে অন্যান্য বর্বরদের মুখোমুখি হতে হয়েছিল যারা বাইজেন্টাইন উত্তর ইতালি এবং দক্ষিণ গল আক্রমণ করে। ৫৫৩ সালের গোড়ার দিকে, প্রায় ত্রিশ হাজার ফ্রাঙ্ক এবং আলেমানির একটি বাহিনী আল্পস অতিক্রম করে পারমা শহর দখল করে। তারা হেরুলি কমান্ডার ফুলকারিসের অধীনে একটি বাহিনীকে পরাজিত করে এবং শীঘ্রই উত্তর ইতালি থেকে বহু গোথ তাদের বাহিনীতে যোগ দেয়। নরসেস তাঁর সৈন্যবাহিনী পুরো মধ্য ইতালি জুড়ে সেনা ছড়িয়ে দিয়েছিলেন এবং রোমে শীত কাটান। পুরো ইতালি জুড়ে মারাত্মক অবনতির পরে, ভল্টারনাস নদীর তীরে নারসেসের দ্বারা বর্বরদের সাথে যুদ্ধ শুরু হয়। ভল্টারনাসের যুদ্ধে, রোমান সৈন্যরা একটি উগ্র ফ্রাঙ্কদের আক্রমণ সহ্য করে, এরমাঝে বাইজেন্টাইন অশ্বারোহীরা তাদের ঘিরে ফেলে। ফ্রাঙ্কস এবং আলেমানি সমস্তই ধ্বংস হয়ে যায়। ৫৫৫ সালের বসন্তে আত্মসমর্পণ করার অবধি নেপলসের নিকটবর্তী ক্যাম্পসা শহরে সাত হাজার গথ আটকানো হয়। পো নদীর ওপারে জমি ও শহরগুলি এখনও ফ্রাঙ্কস, আলমানি ও গথদের দখলে ছিল এবং ৫৬২ সালে তাদের ভেরোনা ও ব্রিক্সিয়া শহরের শেষ দুর্গগুলি দখল হয়।রোমান ঐতিহাসিক প্রোকোপিয়াসের মতে, তখন বর্বর জনগণকে রোম সার্বভৌমত্বের অধীনে ইতালিতে শান্তিপূর্ণভাবে বসবাস করার অনুমতি দেওয়া হয়।
ফলাফল
ইটালিতে যুদ্ধটি নগর সমাজকে ধ্বংস করে দেয় যাকে একটি স্থায়ী জনবসতির পশ্চাদ্ভূমি অঞ্চল সাহায্য করতো। ইতালি দীর্ঘমেয়াদি পতনের ফলে বিশাল শহরগুলি পরিত্যক্ত হয়ে যায়। ইতালির দারিদ্র্য এবং সাম্রাজ্যের সম্পদের নিকাশের ফলে বাইজেন্টাইনদের পক্ষে লাভ অর্জন করা অসম্ভব হয়ে গিয়েছিল। জাস্টিনিয়ার মৃত্যুর মাত্র তিন বছর পরে, ৫৬৫ সালে, ইতালীয় মূল ভূখণ্ডের অঞ্চল জার্মানির লম্বার্ডদের হাতে পড়ে। রাভেন্নার এক্সারচেট ছিল একমাত্র সাম্রাজ্যের এলাকা, যা ছিল এক টুকরো অঞ্চল যেটি মধ্য ইতালি থেকে টাইরহেনিয়ান সাগর এবং দক্ষিণে নেপলস পর্যন্ত ও দক্ষিণ ইতালির কিছু অংশ মিলে বিস্তৃত ছিল। গথিক যুদ্ধের পরে সাম্রাজ্য পশ্চিমে আর কোনও গুরুতর উচ্চাকাঙ্ক্ষা দেখায় না। অবশেষে ৭৫১ সালে লম্বার্ডদের দ্বারা রাভেনার এক্সারচেট বিজিত হয, তার আগে রোম সাম্রাজ্যের নিয়ন্ত্রণে থাকে। দক্ষিণ ইতালির কিছু উপকূলীয় অঞ্চল পূর্ব রোমানের অধীনে থাকে, একাদশ শতাব্দীর শেষের দিকের আগ পর্যন্ত, এবং অভ্যন্তর এলাকাটি বেনিভেন্তো এবং পরবর্তীকালে স্যালার্নো এবং কপুয়ার লম্বার্ড ডিউকদের উপর ভিত্তি করে শাসিত হয়।
চূড়ান্ত ফলাফল ছিল যে ইতালি - তাদের সাম্রাজ্য সম্প্রসারণের প্রথম শতাব্দীতে রোমানদের দ্বারা একটি রাজনৈতিক এককে একত্রিত হয়েছিল যা পুরো রোমান শাসনকাল জুড়ে একই থাকে এবং গথেদের অধীনেও একই থাকে - ভেঙে যায়, উত্তরসূরি রাষ্ট্রগুলি ১৯ শতকে ইতালির একীকরণ আগ পর্যন্ত প্রায়শই একে অন্যের সাথে যুদ্ধে লিপ্ত হয়।
কাজান জিমনেসিয়াম
থাম্ব| কাজান জিমনেসিয়ামের একটি চিত্র কাজান জিমনেসিয়াম ছিল কাজান, তাতারস্তান, রাশিয়ার একটি জিমনেসিয়াম। এটি এর প্রাক্তন ছাত্র নিকোলাই ইভানোভিচ লোবাচেভস্কির জন্য উল্লেখযোগ্য, যিনি ১৮০৭ সালে এই বিদ্যালয় থেকে স্নাতক হন। অন্যান্য উল্লেখযোগ্য প্রাক্তন ছাত্রদের মধ্যে রয়েছে ইভান শিশকিন, একজন রাশিয়ান ল্যান্ডস্কেপ শিল্পী, এবং কবি গাভরিলা দেরজাভিন।
বিদ্যালয়টি রাশিয়ার এলিজাবেথের শাসনামলে প্রতিষ্ঠিত হয়েছিল।
তিলান্দসিয়া 'কটন ক্যান্ডি'
থাম্ব
'কটন ক্যান্ডি' (বৈজ্ঞানিক নাম: Tillandsia 'Cotton Candy) ব্রোমেলিয়াড পরিবারের তিলান্দসিয়া প্রজাতির একটি হাইব্রিড উদ্ভিদ।
ট্যাক্সোনোমি
সুইডিশ চিকিৎক এবং উদ্ভিদবিদ ডঃ ইলিয়াস টিলান্ডজ (১৬৪০-১৬৯৩) এর নামানুসারে কার্ল লিনিয়াস জিনাস টিল্যান্ডসিয়াTillandsia নামকরণ করেছিলেন। টিল্যান্ডসিয়ার কিছু সাধারণ প্রকারের মধ্যে রয়েছে বল মস (T. recurvata) এবং স্প্যানিশ মস (T. usneoides)। প্রজাতিতে প্রায় ৬৫০টি প্রজাতি রয়েছে, যেখানে ৬৩৫টি এপিফাইটিক বলে বিবেচিত হয়। ঐতিহ্যগতভাবে এরা আবার সাতটি উপ-প্রজাতিতে বিভক্ত :
সাইট-II এর অধীনে চারটি প্রজাতি সুরক্ষিত:
আলী ওসমান খান
আলী ওসমান খান বাংলাদেশের নেত্রকোণা জেলার রাজনীতিবিদ যিনি তৎকালীন ময়মনসিংহ-১৭ ও নেত্রকোণা-৪ আসনের সংসদ সদস্য ছিলেন।
প্রাথমিক জীবন
আলী ওসমান খান নেত্রকোণায় জন্মগ্রহণ করেন।
রাজনৈতিক জীবন
আলী ওসমান খান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ময়মনসিংহ-১৭ আসন থেকে সংসদ সদস্য নির্বাচিত হন। তিনি ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে নেত্রকোণা-৪ আসন থেকে সংসদ সদস্য নির্বাচিত হন।
১৯৯১ সালের পঞ্চম, ১২ জুন ১৯৯৬ সালের সপ্তম ও ২০০৩ সালের উপ-নির্বাচনে তিনি নেত্রকোণা-৩ আসন থেকে পরাজিত হয়ে ছিলেন।
সোনাল মানসিং
সোনাল মানসিং (জন্ম: ৩০শে এপ্রিল, ১৯৪৪) হলেন ভারতনাট্যম এবং ওড়িশি নৃত্যকলায় পারদর্শী একজন ভারতীয় শাস্ত্রীয় নৃত্যশিল্পী এবং নৃত্য প্রশিক্ষক। তিনি ২০১৮ সালে ভারতের রাষ্ট্রপতি দ্বারা মনোনীত রাজ্যসভার একজন সদস্য। নৃত্যকলায় তাঁর অবদানের জন্যে তিনি ১৯৯২ সালে পদ্মভূষণ এবং ২০০৩ সালে পদ্মবিভূষণ পুরস্কারে ভূষিত হন।
প্রাথমিক জীবন
সোনাল মানসিংহ ১৯৪৪ সালের ৩০শে এপ্রিল, মুম্বইয়ে অরবিন্দ এবং পূর্নিমা পাক্বাসার ঘরে জন্মগ্রহণ করেছিলেন। তিন সন্তানের মধ্যে তিনি ছিলেন দ্বিতীয়। তাঁর মা ছিলেন গুজরাতের প্রখ্যাত সমাজকর্মী যিনি ২০০৪ সালে পদ্মবিভূষণ পুরস্কার প্রাপ্ত হন। তাঁর পিতামহ ছিলেন মঙ্গল দাস পাক্বাসা, একজন স্বাধীনতা সংগ্রামী এবং ভারতের প্রথম পাঁচ রাজ্যপালের একজন। তিনি চার বছর বয়সে তাঁর বড় বোনের সাথে মনিপুরি নাচ শিখতে শুরু করেছিলেন নাগপুরের এক প্রশিক্ষকের অধীনে। তারপর সাত বছর বয়স থেকে পান্ডানাল্লুর ঘরানার বিভিন্ন গুরুর থেকে ভারতনাট্যম শিখতে শুরু করেছিলেন। মুম্বাইয়ের কুমার জয়কার ছিলেন তাঁর অন্যতম গুরু। তিনি ভারতীয় বিদ্যাভবন থেকে সংস্কৃতে "প্রবীণ" এবং "কোবিদ" ডিগ্রি অর্জন করেছিলেন এবং বোম্বের এলফিনস্টোন কলেজ থেকে জার্মান সাহিত্যে সাম্মানিক সহ স্নাতক ডিগ্রী লাভ করেন। নাচ নিয়ে তাঁর প্রকৃত প্রশিক্ষণ শুরু হয়েছিল ১৮ বছর বয়সে। তাঁর পরিবারের বিরোধিতা সত্ত্বেও, তিনি প্রফেসর ইউ. এস. কৃষ্ণ রাও এবং চন্দ্রভাগা দেবীর কাছ থেকে ভারতনাট্যম শিখতে বেঙ্গালুরু গিয়েছিলেন। এছাড়া মায়লাপোর গৌরী আম্মালের অধীনে অভিনয় এবং ১৯৬৫ সালে গুরু কেলুচরণ মহাপাত্রর অধীনে ওড়িশি নৃত্যে প্রশিক্ষিত হন। সোনালের বিয়ে হয়েছিল প্রাক্তন ভারতীয় কূটনীতিক ললিত মানসিংয়ের সাথে; পরে যদিও তাঁদের মধ্যে বিবাহবিচ্ছেদ ঘটে । তাঁর শ্বশুর মায়াধর মানসিং তাঁকে গুরু কেলুচরণ মহাপাত্রর সাথে পরিচয় করিয়ে দেন; সেখানেই তাঁর ওড়িশি নৃত্যের প্রশিক্ষণ শুরু হয় ।
কর্মজীবন
১৯৬২ সালে, মুম্বইয়ে সোনাল মানসিংহের পেশাগত নৃত্যজীবন শুরু হয়েছিল, আরঙ্গেত্রমের (তামিল ভাষায় আরঙ্গমের অর্থ মঞ্চ এবং এত্রামের অর্থ উত্থান বা আরোহণ, সুতরাং আরঙ্গেত্রমের আক্ষরিক অর্থ মঞ্চে আরোহণ বা মঞ্চে পৌঁছানো) পরে। ১৯৭৭ সালে তিনি নতুন দিল্লিতে সেন্টার ফর ইন্ডিয়ান ক্লাসিকাল ডান্স (সিআইসিডি) প্রতিষ্ঠা করেছিলেন । বছরের পর বছর ধরে, তিনি বিশ্বজুড়ে অনুষ্ঠান করেছেন এবং দর্শকদের মন জয় করেছেন। তিনি ১৯৮৭ সালে সংগীত নাটক আকাদেমি পুরস্কার, ১৯৯২ সালে সর্বকনিষ্ঠ নৃত্যশিল্পী হিসেবে পদ্মভূষণ , এবং ২০০৩ সালে ভারতের দ্বিতীয় সর্বোচ্চ বেসামরিক পুরস্কার পদ্মবিভূষণ পুরস্কার লাভ করেন। বালাসরস্বতীর পর তিনি দ্বিতীয় নৃত্যশিল্পী যিনি এই পুরস্কার পেয়েছিলেন। এর পরে ২০০৬ সালে তিনি মধ্যপ্রদেশ সরকারের কাছ থেকে কালিদাস সম্মান এবং ২১শে এপ্রিল ২০০৭ সালে তাঁকে উত্তরাখণ্ডের পাটনগরের গোবিন্দ বল্লভ পন্থ কৃষি ও প্রযুক্তি বিশ্ববিদ্যালয় থেকে ডক্টর অফ সায়েন্স উপাধিতে (হনারিস কসা-কোনও পরীক্ষা ছাড়াই সাম্মানিক ডিগ্রি, সম্মানের চিহ্ন হিসাবে) ভূষিত করা হয়। সম্বলপুর বিশ্ববিদ্যালয় থেকে তাঁকে একইভাবে ডক্টর অব লিটারেচার (হনারিস কসা) প্রদান করা হয়। ২০০২ সালে নৃত্যে তাঁর ৪০ বছর পূর্ণ হওয়ার উপলক্ষে হিন্দি চলচ্চিত্রের প্রখ্যাত পরিচালক প্রকাশ ঝা তাঁর উপর একটি প্রামাণ্য তথ্যচিত্র তৈরি করেছিলেন যার শিরোনাম ছিল সোনাল । এই চলচ্চিত্রটি সেই বছরের শ্রেষ্ঠ নন-ফিচার চলচ্চিত্র বিভাগে জাতীয় পুরস্কার লাভ করেছিল।
দাড়িহীন কাঁটা মাছ
দাড়িবিহীন বার্ব ( Cyclocheilichthys apogon ) হল কার্প পরিবারের মিঠা পানির মাছের একটি প্রজাতি। এটি দক্ষিণ-পূর্ব এশিয়ায় বিস্তৃত। এটি  পর্যন্ত মোট দৈর্ঘ্য বৃদ্ধি পায়  ।
বর্ণনা
এর নাম অনুসারে, প্রজাতিটির বারবেল নেই। পুচ্ছের গোড়ায় কালো দাগ এবং স্কেল সারি বরাবর কালো দাগের সারি। এটি পর্যন্ত মোট দৈর্ঘ্য বৃদ্ধি পায় ।  বোর্নিও থেকে একটি গবেষণায় দেখা গেছে যে  মান দৈর্ঘ্য দুই বছর বয়সে পৌঁছেছিল।
বাসস্থান
দাড়িবিহীন বার্ব মিঠা পানির পরিবেশের একটি পরিসরে বাস করে: নদী, নিম্নভূমির জলাভূমি, জলাভূমি (বন্যার সময়), হ্রদ এবং জলাধার। এটি একটি পরিযায়ী প্রজাতি যা উচ্চ জলের মৌসুমে প্লাবিত এলাকায় প্রবেশ করে।
বিতরণ
প্রজাতিটি মেকং এবং চাও ফ্রায়া অববাহিকা সহ মেনল্যান্ড দক্ষিণ-পূর্ব এশিয়া (মিয়ানমার, থাইল্যান্ড, কম্বোডিয়া, লাওস, ভিয়েতনাম, মালয়েশিয়া) এবং সুমাত্রা দ্বীপপুঞ্জ সহ সামুদ্রিক দক্ষিণ-পূর্ব এশিয়ায় (সিঙ্গাপুর, মালয়েশিয়া, ইন্দোনেশিয়া এবং বোর্নিও) পাওয়া যায়। ।
ব্যবহার
দাড়িবিহীন বার্ব স্থানীয় খাদ্য মৎস্য চাষে বিদ্যমান। শোভাময় মাছের ব্যবসায়ও এটি বিদ্যমান।
ধনঞ্জয় ডি সিলভা
ধনঞ্জয় মাদুরাঙ্গা ডি সিলভা (ධනංජය ද සිල්වා; জন্ম: ৬ সেপ্টেম্বর, ১৯৯১) কলম্বোয় জন্মগ্রহণকারী শ্রীলঙ্কার বিশিষ্ট পেশাদার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি।
ঘরোয়া প্রথম-শ্রেণীর শ্রীলঙ্কান ক্রিকেটে তামিল ইউনিয়নের প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে ব্যাটিং করে থাকেন ধনঞ্জয় ডি সিলভা।
খেলোয়াড়ী জীবন
জুলাই, ২০১৫ সালে পাকিস্তানের বিপক্ষে টুয়েন্টি২০ আন্তর্জাতিক সিরিজ খেলার জন্য শ্রীলঙ্কা দলের সদস্য মনোনীত হন। ৩০ জুলাই, ২০১৫ তারিখে তার টুয়েন্টি২০ আন্তর্জাতিকে অভিষেক ঘটে। খেলায় তিনি ৩১ রান তুললেও তার দল পাকিস্তানের কাছে পরাজিত হয়েছিল।
২৬ জুলাই, ২০১৬ তারিখে ক্যান্ডিতে সফরকারী অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। সিরিজের প্রথম টেস্টে স্টিভ ও’কিফের বলে ছক্কা মেরে রানের খাতা খুলেন ধনঞ্জয় ডি সিলভা। এরফলে, টেস্ট ক্রিকেটের ইতিহাসে পঞ্চম ব্যাটসম্যান হিসেবে ছক্কা মেরে রান সংগ্রহ করেন তিনি। বাদ-বাকীরা হলেন - এরিক ফ্রিম্যান (১৯৬৮), কার্লাইল বেস্ট (১৯৮৬), কিথ দাবেঙ্গা (২০০৫) ও মার্ক ক্রেগ।
নভেম্বর, ২০১৭ সালে শ্রীলঙ্কা ক্রিকেট কর্তৃক বর্ষসেরা টেস্ট ব্যাটসম্যানের পুরস্কার লাভ করেন।
সোফিয়া ইয়োভানভিচ
সোফিয়া ইয়োভানভিচ (Софија Јовановић; ১৮৯৫–১৯৭৯) একজন সার্বীয় যুদ্ধের নায়িকা ছিলেন, যিনি বলকান যুদ্ধ এবং প্রথম বিশ্বযুদ্ধে যুদ্ধ করেছিলেন। তিনি সোফ্রোনজি জোভানোভি পুরুষ নাম নিয়ে সার্বীয় সেনাবাহিনীতে যোগ দিয়েছিলেন, যখন প্রথম বিশ্বযুদ্ধ শুরু হয় এবং সার্বিয়ার উপর অস্ট্রিয়া আক্রমণ শুরু করে। তিনি অস্ট্রিয়া-হাঙ্গেরি এবং জার্মান সেনাবাহিনীর হাত থেকে ১৯১৫ সালের অক্টোবরে বেলগ্রেডকে রক্ষা করেছিলেন। তিনি আলবেনিয়া হয়ে সার্বীয় সেনাবাহিনীর পশ্চাদপসরণে উপস্থিত ছিলেন (শীতকাল, ১৯১৫-১৬)। তিনি ম্যাসিডোনীয় ফ্রন্ট এবং ১৯১৮ সালের নভেম্বরে বেলগ্রেডের স্বাধীনতা যুদ্ধে অংশ নিয়েছিলেন।
তাঁকে "জিনি ডি'আর্ক সার্বি" ("সার্বিয়ার জোয়ান অব আর্ক ") বলা হত।
ধর্মতাত্ত্বিক পদার্থবিজ্ঞান
ধর্মতত্ত্ব নিজে এক ধরনের বিশেষ প্রকাশ (রিভিলেশন) এবং পদার্থবিজ্ঞান হচ্ছে সাধারণ প্রকাশ। এই দুটি বিস্ময়কর প্রকাশকে একত্রিত করতে পারলে একটি একীভূত একক প্রকাশের সন্ধান পাওয়া যেতে পারে। এই একীভূত প্রকাশ ঈশ্বর থেকে শুরু করে তার সৃষ্টি পর্যন্ত ধারাবাহিকতার সব কিছু ব্যাখ্যায় সমর্থ হতে পারে। এটিই ধর্মতত্ত্ব এবং পদার্থবিজ্ঞানের এই শাখার মূল উদ্দেশ্য।
মানাগুয়া ডিপার্টমেন্ট
মানাগুয়া নিকারাগুয়ার একটি ডিপার্টমেন্ট। এটি ৩.৬৭২ বর্গকিমি একটি অঞ্চল জুড়ে বিস্তৃত এবং এর জনসংখ্যা ১,৩৮০,৩০০ (২০০৫ আদমশুমারি অনুসারে) যা এটিকে দেশের সবচেয়ে জনবহুল ডিপার্টমেন্টে পরিণত করেছে। এর রাজধানী হচ্ছে মানাগুয়া শহর, যা সেই সাথে নিকারাগুয়ারও রাজধানী। ডিপার্টমেন্টের দুইটি উপকূল রয়েছে, একটি প্রশান্ত মহাসাগরের সাথে এবং আরেকটি মানাগুয়া হ্রদের সাথে, কিন্তু নিকারাগুয়া হ্রদের সাথে কোন সীমানা নেই।
তেমিরতাউ
তেমিরতাউ (Теміртау; Темиртау) কাজাখস্তানের কারাগান্ডা অঞ্চলের একটি শহর। ১৯৯৯ সালের আদমশুমারিতে জনসংখ্যা ছিল ১৭০,৪৮১, যা ২০১৬ সালে বেড়ে ২১০,৫৯০-এ দাঁড়িয়েছে।
শহরটি কারাগান্দার উত্তর-পশ্চিমে নুরা নদীর (সমরখন্দ জলাধার) তীরে অবস্থিত।
ইতিহাস
১৯৩৩ সালে কারাগান্ডা কয়লা ক্ষেত্রের উন্নয়নের সুবিধার্থে সমরকান্দস্কি-কারাগান্ডা জলের নালী তৈরি করা হয়েছিল। ১৯৩৯ সালে নুরা নদী জুড়ে একটি বাঁধ নির্মিত হয়েছিল, যা সমরকন্দ জলাধার তৈরি করেছিল, যা ১৯৬১ সাল পর্যন্ত ছিল। কারাগান্ডা রাজ্যের আঞ্চলিক বৈদ্যুতিক পাওয়ার স্টেশনের নির্মাণ শুরু হয় ১৯৩৪ সালে, এবং প্রথম টারবাইনটি ১৯৪২ সালে অনলাইনে আসে। ১৯৪৪ সালে, এখনও নির্মাণাধীন থাকা সত্ত্বেও, কাজাখ স্টিল মিল একটি খোলা-চুলা সিমেন্স-মার্টিন ফার্নেসে তার প্রথম ইস্পাত উৎপাদন করেছিল।
১৯৪৫ সালের ১ অক্টোবর সমরকন্দ বসতিকে শহরের মর্যাদা দেওয়া হয় এবং তেমিরতাউ (কাজাখের "আয়রন মাউন্টেন") নামকরণ করা হয়। ১৯৪৭ থেকে ১৯৪৯ সাল পর্যন্ত জাপানি যুদ্ধবন্দীদের শহরের কাছে একটি ক্যাম্পে রাখা হয়েছিল। ১৯৫০ সালে কারাগান্ডা স্টিল মিল প্রতিষ্ঠিত হয়। এটি নির্মাণের জন্য সোভিয়েত ইউনিয়ন একটি "দেশব্যাপী উচ্চ-নিবিড় নির্মাণ প্রকল্প" ঘোষণা করেছিল এবং "শক-ওয়ার্কার ব্রিগেড"-এ সারা সোভিয়েত ইউনিয়ন এবং মিত্র দেশগুলি থেকে অনেক তরুণকে আনা হয়েছিল, যার মধ্যে অনেকেই বুলগেরিয়ার ছিল। ১৯৫৯ সালে শ্রমিকদের মধ্যে একের পর এক দাঙ্গা ও বিদ্রোহ হয়েছিল, যারা দরিদ্র কর্ম ও জীবনযাত্রার অবস্থা এবং প্রশাসনের ভুলের ফলে পানি, খাদ্য, পণ্য, সরঞ্জাম এবং অন্যান্য সম্পদ সরবরাহে বাধার কারণে অত্যন্ত অসন্তুষ্ট ছিল। সংঘর্ষে ১৬ জন শ্রমিক নিহত এবং ২৭ জন আহত, ৭০ জনকে গ্রেপ্তার এবং দোষী সাব্যস্ত করা হয়েছিল। সংঘর্ষে ২৮ জন পুলিশও আহত হয়েছিল।
১৯৬০ সালে, ব্লাস্ট ফার্নেস নং. ১ এটার প্রথম ঢালাই লোহা দিয়েছিল। ১৯৬৩ সালে কারাগান্ডা পলিটেকনিক্যাল ইনস্টিটিউট (বর্তমানে কারাগান্ডা মেটালার্জিক্যাল ইনস্টিটিউট) কারাগান্ডা স্টিল মিলের সাথে সংযুক্ত একটি উচ্চতর কারিগরি শিক্ষা প্রতিষ্ঠান হিসাবে প্রতিষ্ঠিত হয়েছিল। ১৯৭০-এর দশকে একটি নতুন স্পোর্টস কমপ্লেক্স নির্মিত হয়েছিল, যার মধ্যে একটি ৫০ মিটার সুইমিং পুল, একটি ১৫,০০০ দর্শক ধারণক্ষমতার স্টেডিয়াম, একটি ইনডোর আইস-স্কেটিং এবং হকি রিঙ্ক রয়েছে। ১৯৭২ সালে "মেটালারজিস্টস প্যালেস অফ কালচার" শহরে খোলা হয়েছিল, তারপরে ১৯৭৮ সালে "ভোস্টক" বিনোদন পার্ক, শহরের পূর্ব অংশে অবস্থিত এবং জনসাধারণের জন্য উন্মুক্ত করা হয়েছিল। ২৯ জুলাই ১৯৭৮-এ একটি চিরন্তন শিখাসহ একটি যোদ্ধা স্মৃতিস্তম্ভ দ্বিতীয় বিশ্বযুদ্ধে নিহত তেমিরতাউর সৈন্যদের জন্য উৎসর্গ করা হয়েছিল।
১৯৮৪ সালে বসনিয়া ও হার্জেগোভিনাতে তেমিরতাউ-এর প্রতিরুপ-শহরের সম্মানে জেনিকা নামে একটি নতুন আবাসিক এলাকা তৈরি করা হয়েছিল। ১৯৯৩ সালের জানুয়ারিতে ভোস্টক পার্কে একটি নতুন শীতকালীন বাগান যুক্ত করা হয়েছিল। ১৯৯৫ সালে কারাগান্ডা স্টিল মিলটি ইস্পাট ইন্টারন্যাশনাল-এ স্থানান্তরিত হয়, যার নাম পরিবর্তন করে ইস্পাত-কারমেট রাখা হয় এবং অবশেষে আর্সেলর মিত্তল গ্রুপের দ্বারা নিয়ন্ত্রিত বর্তমান মিত্তাল স্টিল তেমিরতাউতে পরিণত হয়। ২০১৮ সালের জানুয়ারিতে, প্ল্যান্টের কাছে শহরে কালো তুষার পড়েছিল এবং স্থানীয় নাগরিকরা অভিযোগ করেছিলেন যে প্ল্যান্ট থেকে নির্গমনের কারণে দূষণ হয়েছে। আর্সেলর মিত্তলের একজন মুখপাত্র বলেছেন যে, তুষার বিবর্ণতা বাতাসের অভাবের কারণে হয়েছিল, যা অন্যথায় দূষণকে দূরে সরিয়ে দিত।
খেলাধুলা
থাম্ব| মেটালর্গ স্টেডিয়াম
তেমিরতাউ কারাগান্ডায় শীতকালীন ক্রীড়া প্রতিযোগিতায় একটি ব্যান্ডি দল পাঠায়।
শহরটি এফসি বোলাট ফুটবল ক্লাবের স্বাগতিক, যেটি কাজাখস্তানের প্রথম বিভাগে খেলে।
জাকার্তা এমআরটি
জাকার্তা এমআরটি হল ইন্দোনেশিয়ার রাজধানী শহরের জাকার্তার দ্রুতগামী গণপরিবহন ব্যবস্থা। ১০ অক্টোবর ২০১৩ সালে জাকার্তা মেট্রোর নির্মাণ শুরু হয় এবং আশা করা হচ্ছে যে ২০১৯ সালে প্রথম পর্যায়ে জাকার্তা এমআরটি চালু হবে। ২০১৮ সালের আগস্ট মাসের মধ্যে এমআরটি জাকার্তা ইন্টিগ্রেশন টেস্ট এবং কমিশনিং পরিচালনা করার লক্ষ্য নির্ধারণ করে। ২০১৮ সালের ডিসেম্বর থেকে ২০১৯ সালের ফেব্রুয়ারি পর্যন্ত পরীক্ষামূলকভাবে ট্রেন চলাচল শুরু করবে এবং ২০১৯ সালের মার্চে জনসাধারণের জন্য পরিষেবাটি উন্মুক্ত করার আশা করা হয়।
২০১৮ সালের আগস্ট পর্যন্ত লেবাক বুলাস স্টেশন থেকে হোটেল ইন্দোনেশিয়া ট্র্যাফিক সার্কেল পর্যন্ত সফলভাবে ট্রেন পরিচালনা সম্পন্ন হয়েছে।
পটভূমি
ইন্দোনেশিয়ার রাজধানী শহর জাকার্তায় ১০ মিলিয়ন অধিবাসী বাস করে এবং বৃহত্তর জাকার্তাতে ৩০ মিলিয়ন বসবাসকারী রয়েছেন। অনুমান করা হয় যে প্রতিটি কাজের দিন আশেপাশের এলাকা থেকে বৃহত্তর জাকার্তায় চার মিলিয়ন অধিবাসী যাত্রা করে। পরিবহন বিষয়গুলো ক্রমবর্ধমানভাবে রাজনৈতিক মনোযোগ আকর্ষণ করতে শুরু করেছে এবং একটি পূর্বাভাস করা হয়েছে যে কোনও বড় পরিবহনের অগ্রগতি না হলে শহরটি ২০২০ সালের পর্যন্ত সম্পূর্ণ যানজট যুক্ত থাকবে।
লাইন
রেল-ভিত্তিক জাকার্তা এমআরটি ১০৮ কিলোমিটার জুড়ে প্রসারিত হবে, যার মধ্যে থাকবে ২১.৭ কিলোমিটার উত্তর-দক্ষিণ লাইন (লেবাক বুলুস থেকে কাম্পং বন্দান পর্যন্ত) এবং ৮৭ কিলোমিটার পূর্ব-পশ্চিম লাইন (বালারাজ থেকে কিকরং পর্যন্ত)।
এম১ (উত্তর-দক্ষিণ লাইন)
উত্তর-দক্ষিণ লাইন দুটি পর্যায়ে নির্মিত হবে। এমআরটি প্রথম এবং দ্বিতীয় দফায় সমাপ্তির পর ট্রান্সজাকার্তার সাথে এমআরটি ৬০ শতাংশ মোট রেল যাত্রা পরিবেশন করার পূর্বাভাস দিয়েছে। লাইনের উত্তর অংশ ( প্রথম পর্বের দ্বিতীয় পর্যায়ের অংশ) বর্তমানে বিদ্যমান ট্রান্সজাকার্ট লাইন ১-এর রুট অনুসরণ করে।
প্রথম ধাপ
এটি "লেবাক বুলাস"কে "বুন্দরান এইচআই"-এর সঙ্গে ১৩টি স্টেশনসহ (৭টি উচ্চস্তর স্টেশন এবং ৬ ভূগর্ভস্থ স্টেশনসহ) ১৫.৫ কিমি রেলপথ দ্বারা সংযোগ করবে।
এম২ (পূর্ব-পশ্চিম লাইন)
জাকার্তা শহরের কেন্দ্রে কিকরঙ (বেকসি) এবং বালরাজ'কে (টানঞ্জংয়ের সাথে) সংযোগ করার জন্য পূর্ব থেকে পশ্চিমে একটি দ্বিতীয় লাইন পরিকল্পনা করা হয়েছে। ৮৭ কিলোমিটার দূরত্বে আচ্ছাদিত এই লাইন বেকসি এবং পূর্ব জাকার্তার সীমান্তে উজুং মেন্টেং ও রাওয়া বেকব অঞ্চলকে অতিক্রম করবে। এই প্রকল্পটি বর্তমানে প্রাক-সম্ভাব্যতা অধ্যয়ন পর্যায়ে রয়েছে। লাইনটিকে ২০২৪ সালে পরিচালনা করার পরিকল্পনা করা হয়েছে।
দুলাই ইউনিয়ন
দুলাই ইউনিয়ন বাংলাদেশের রাজশাহী বিভাগের পাবনা জেলার সুজানগর উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ১৯টি মৌজার সংখ্যা: ১১টি মোট জনসংখ্যা: প্রায় ২৯,৬২৮ জন ভোটার সংখ্যা: ১৬,৯০৬ জন।
শিক্ষা
শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান: মোঃ সিরাজুল ইসলাম শাহজাহান। প্রাক্তন চেয়ারম্যানগণের তালিকা:
বহিঃসংযোগ
প্রাতিষ্ঠানিক ওয়েবসাইট
ফোকাস এনই
ফোকাস এনই উত্তর-পূর্ব ভারতের প্রথম স্যাটেলাইট সংবাদ চ্যানেল ছিল। এই চ্যানেলে অসমীয়া, ইংরেজি, হিন্দি, বাংলা, মনিপুরী, নাগামিজ, বোডো, মিজো, গারো, কার্বি, ডিমাসা, নেপালি, রংমেই নাগা, কোক বোরক ও চাদরি ভাষার সংবাদ পরিবেশন করা হত। সংবাদ ছাড়াও এটি অনেক তথ্যবিনোদন অনুষ্ঠান সম্প্রচার করত। বর্তমানে এই চ্যানেলটি বন্ধ আছে।
অনুষ্ঠান
এই সংবাদ চ্যানেলে প্রতিদিন বিভিন্ন ধরনের অনুষ্ঠান প্রদর্শন করা হত। উল্লেখযোগ্য অনুষ্ঠানগুলি ছিল:
স্টার উৎসব
স্টার উৎসব (বংলা অনুবাদ অনুসারে "উদ্‌যাপন") হল ভারতের মুম্বাই ভিত্তিক একটি ফ্রি টু এয়ার বা বিনামুল্য সাধারণ বিনোদনমূলক চ্যানেল। এটির অনুষ্ঠানমালা স্টার প্লাস ও স্টার ভারত উভয়ের টেলিভিশন ধারাবাহিক পুনরায় চ্যানেলটিতে প্রচার করা হয়ে থাকে। চ্যানেলটি স্টার টিভি এবং ফক্স ইন্টারন্যাশনাল চ্যানেল ২১ সেঞ্চুরি ফক্স এর সম্পুরক মালিকাধীন এর দায়িত্বে রয়েছেন।
স্টার উৎসব চ্যানেলটি ভারতে সম্পূণ বিনামূল্য বিভিন্ন ডিটিএইচ সেবার মাধ্যমে পাওয়া যায়।
বর্তমানে সম্প্রচারিত ধারাবাহিক
"সোম-রবি" প্রতিদিন (03:00-12:00)টা
২০২২–২৩ আই-লিগ ২
২০২২-২৩ হিরো আই-লিগ ২ হল ২০০৮ সালে প্রতিষ্ঠিত হওয়ার পর থেকে আই-লিগ ২ এর ১৫তম মরশুম। ভারতীয় ফুটবল লিগ পদ্ধতির তৃতীয় স্তর হিসাবে পুনঃব্র্যান্ডিং করার পর এটি আই-লিগ ২ এর প্রথম মরশুম। লিগ টেবিলের শীর্ষ দুটি দল ২০২৩-২৪ আই-লিগ মরশুমে স্থান নিশ্চিত করবে। লিগের গ্রুপ পর্বটি ২০২৩ সালের মার্চ থেকে মে পর্যন্ত খেলা হবে, আই-লিগ এবং ইন্ডিয়ান সুপার লিগ উভয় মৌসুমের বাকি খেলাগুলির সমান্তরালভাবে।
গত ২৭ সেপ্টেম্বর ২০২২ তারিখে, লালংহিংলোভা হামার সভাপতিত্বে লীগ কমিটির সভা অনুষ্ঠিত হয়। প্রাথমিকভাবে সিদ্ধান্ত নেওয়া হয়েছিল যে, ১৫ টি দল আসন্ন মরশুমে অংশ নেবে, যার মধ্যে আইএসএল দলগুলির সংরক্ষিত দলগুলিও রয়েছে। লিগের শেষ পর্ব হবে হোম-এন্ড-অ্যাওয়ে ভিত্তিতে।
যাইহোক, ১৬ ডিসেম্বর, লিগ কমিটি সিদ্ধান্ত নেয় যে ২০ টি দল আই-লিগ ২ তে খেলবে, যার মধ্যে ১২ টি রাজ্য লীগ জয়ী, ৬ টি আইএসএল সংরক্ষিত দল এবং দুটি যোগ্যতা প্রতিযোগিতা বিজয়ী রয়েছে।
১৩ জানুয়ারী, লীগ কমিটি সিদ্ধান্ত নেয় যে দুটি ক্লাবকে আই-লিগে উন্নীত করা হবে এবং চূড়ান্ত রাউন্ডের বাকি তিনটি ক্লাব সহ আই-লিগের দুটি অবনমিত ক্লাব পরের মরশুমের চূড়ান্ত রাউন্ডে সরাসরি যোগ্যতা অর্জন করবে।
বাছাইপর্ব
যে সমস্ত রাজ্য অ্যাসোসিয়েশন নিজেদের ফুটবল লিগ আয়োজন করেনি, তারা নিজেদের চয়ন করা দলের নাম ফেডারেশনকে প্রদান করে।
তালিকা
৬ আইএসএল রিজার্ভ দল, ১১টি রাজ্য লিগ চ্যাম্পিয়ন ও ২টি বাছাইপর্ব হতে উত্তীর্ণ দল অংশ নিয়েছিল।
১৯টি দলকে ৫টি দলের ৪টি গ্রুপে (গ্রুপ বি-তে ৪টি দল ছিল) ভাগ করা হয়েছিল। গ্রুপ চ্যাম্পিয়ন ও শ্রেষ্ঠ গ্রুপ রানার্স-আপ অন্তিম পর্বে উত্তীর্ণ হয়েছিল।
ব্যারাকপুর বায়ু সেনা ঘাঁটি
ব্যারাকপুর বায়ুসেনা ঘাঁটি বা ব্যারাকপুর বিমানবন্দর ভারতের পশ্চিমবঙ্গ রাজ্যের ব্যারাকপুর শহরে অবস্থিত একটি বিমান ঘাঁটি। এই বিমানবন্দরটি ভারতীয় বিমানবাহিনী দ্বারা পরিচালিত হয়। ব্যারাকপুর আইএএফ হল  ভারতীয় বিমানবাহিনী প্রাচীনতম স্টেশন বায়ুসেনা ঘাঁটি এবং  অপারেটিং ট্রান্সপোর্ট ইউনিট। এমআই-১৭ স্কোয়াড্রনের একটি ঘাঁটি এখানে রয়েছে।
ইতিহাস
দ্বিতীয় বিশ্বযুদ্ধের সময়, বিমানবন্দরটি মার্কিন যুক্তরাষ্ট্রের সেনা বিমানবাহিনীর দশম বিমানবাহিনী একটি পুনর্বিবেচনা বিমানক্ষেত্র হিসাবে ব্যবহার করে, যা স্টেশন থেকে নিরস্ত্র পি-৩৮ লাইটনিং বিমানটিপরিচালনা করে। যে বিমানগুলি অধিষ্ঠিত বার্মায় জাপানি বাহিনীর উপর গোয়েন্দা তথ্য সংগ্রহের জন্য বেশ কয়েকটি ম্যাপিং ক্যামেরায় সজ্জিত ছিল। ১৯৫০-এর দশকের গোড়ার দিকে বেশ কয়েকটি স্পিটফায়ার স্কোয়াড্রনও ব্যারাকপুরে ছিল।
১৯৬৩ সালে ১১ নং স্কোয়াড্রন আইএএফ ব্যারাকপুরে বিমান অবস্থিত ছিল ডগলাস ডকোটা বিমান নিয়ে। সে বছর বিমান কর্মী ও গ্রাউন্ড ক্রু'সহ দুটি ডাকোটা বিমান ইন্দোনেশিয়ার বান্দুং (হুসেন) প্রেরণ করা হয় ইন্দোনেশিয়ান বিমানবাহিনীর ডি হাভিল্যান্ড ভ্যাম্পায়ার যুদ্ধবিমান বাছাই করতে, যাদের আইএএফ-এ স্থানান্তর করা হয়েছিল।
এর আনুষঙ্গিক ইউনিটগুলি হল ৫ টেট্রা এবং ৩ টেট্রা এবং ফ্লাইং ইউনিট ১৫৭ এইচইউ।
সৌলফ্লাই
সৌলফ্লাই মার্কিন যুক্তরাষ্ট্র অ্যারিজোনা ভিত্তিক মার্কিন মেটালব্যান্ড গানের দল। শুরুর দিকে তাদের গানের মূল কথা ছিল আধ্যাত্মিকতা ও ধর্মীয় বিশ্বাস। তবে পরের দিকে সেখানে যুক্ত হয়েছে যুদ্ধ, আগ্রাসন, নির্যাতন, ক্রোধ, ঘৃণাসহ এমন নানা বিষয়। ম্যাক্স ক্যাভালেরা ছিলেন সেপলতুরা দলের অন্যতম সদস্য। ১৯৯৬ সালে তিনি বিখ্যাত সেই থ্রাশ মেটাল দল ব্যক্তিগত কিছু কারণে ত্যাগ করে পরবর্তী সময়ে গড়ে তোলেন সোলফ্লাই। তাদের টি অ্যালবামের মধ্যে ছয়টি বিলবোর্ড শীর্ষ ২০০-এর মধ্যে অবস্থানের মধ্য দিয়েই বের হয়েছিল। তাদের আট নাম্বার অ্যালবামটি এনস্লেইভড ২০১২ সালের ১৩ মার্চ বের হয়। সৌলফ্লাই গানের ধারায় উঠে আসে মেটালের বহুমাত্রিক ঘরানার সঙ্গে ব্রাজিলের আদিবাসীদের সংগীতের অনন্য মিশ্রণ।
ইতিহাস
দলটির দলনেতা ম্যাক্স ক্যাভালেরা তার নিজের মতো করে একটি মেটাল দল গঠন করেন। তিনি তার সঙ্গে গিটারিস্ট হিসেবে জ্যাকসন ব্যান্ডেইরা, বেইজিস্ট হিসেবে মারসেলো চেলো ডায়াস এবং ড্রামার হিসেবে রয় মেয়োরগাকে নিয়েছিলেন। মেটাল গানের সঙ্গে আধ্যাত্মিকতার যোগাযোগ ঘটানোর লক্ষ্যেই তারা গান শুরু করেন। তাই তাদের দলের নাম দিলেন সোলফ্লাই। সোলফ্লাইয়ের প্রথম অ্যালবাম থেকেই তারা বহু অতিথিশিল্পীকে তাদের গানে কাজ করার আমন্ত্রণ জানিয়েছেন।
গানের শাখা-প্রশাখা
তারা মূলত মেটালের মধ্যে ন্যু মেটাল, থ্রাশ মেটাল, গ্রুভ মেটাল ও ডেথ মেটাল নিয়ে কাজ করে।
অ্যাথেন্সের এরিখথনিউস
থাম্ব|এরিকথনিউসের জন্ম: এথেনা পৃথিবীর মা গাইয়া, অ্যাটিক রেড-ফিগার স্ট্যামনোস, এর হাত থেকে শিশু এরিকথনিউসকে গ্রহণ করে। ৪৭০-৪৬০ বিসি, স্ট্যাটলিচে অ্যান্টিকেনসামলুঙ্গেন (ইনভ. ২৪১৩)
গ্রীক পুরাণে, রাজা এরিকথনিউস (Ἐριχθόνιος ) ছিলেন প্রাচীন এথেন্সের কিংবদন্তি প্রথম দিকের শাসক। কিছু পৌরাণিক কাহিনী অনুসারে, তিনি স্বয়ংক্রিয় (মাটি, বা পৃথিবীর জন্ম) ছিলেন এবং দেবী এথেনা দ্বারা দত্তক বা বেড়ে ওঠেন। প্রারম্ভিক গ্রীক গ্রন্থগুলি তাঁর এবং তার নাতি এরেকথিউসের মধ্যে পার্থক্য করে না, তবে খ্রিস্টপূর্ব ৪র্থ শতাব্দীতে, ধ্রুপদী সময়ে, তারা স্বতন্ত্র ব্যক্তিত্ব।
অ্যাথেন্সের এরিখথনিউস ছিল হেফাইস্তুস ও গেইয়ার পুত্র। তাকে এরেখথেউস ১মও বলা হয়। তিনি দ্বিতীয় এরেখথেউসের পিতামহ। অ্যাথেন্সের এরিখথনিউস প্রাক্সিথেয়া নামে এক ওকেয়ানিদকে বিয়ে করে। তাদের প্রথম পান্দিয়ন নামে একটিমাত্র পুত্রসন্তান ছিল।
ডেসপাইনা (প্রাকৃতিক উপগ্রহ)
ডেসপাইনা (ইংরেজি: Despina, ) বা নেপচুন ৫ (ইংরেজি: Neptune V) হল নেপচুনের তৃতীয় নিকটতম অভ্যন্তরীণ প্রাকৃতিক উপগ্রহ। এটির নামকরণ করা হয়েছে গ্রিক পুরাণে উল্লিখিত নিম্ফ ডেসপোয়েনার (পসাইডন ও ডিমিটারের কন্যা) নামানুসারে।
আবিষ্কার
১৯৮৯ সালের জুলাই মাসের শেষ দিকে ডেসপাইনা ভয়েজার ২ প্রোবের তোলা ছবিগুলি থেকে ডেসপাইনা আবিষ্কৃত হয়। এটির সাময়িক নামকরণ করা হয়েছিল এস/১৯৮৯ এন ৩ (ইংরেজি: S/1989 N 3)। ১৯৮৯ সালের ২ অগস্ট আইএইউ-র ৪৮২৪ নং সার্কুলারে এই আবিষ্কারের কথা আনুষ্ঠানিকভাবে ঘোষণা করা হয় এবং এই প্রসঙ্গে "৫ দিনে তোলা ১০টি ছবি"র কথাও উল্লেখ করা হয়। যা থেকে মনে ক্রয়া হয় উপগ্রহটি ২৮ জুলাইয়ের কিছু আগে আবিষ্কৃত হয়েছিল। ১৯৯১ সালের ১৬ সেপ্টেম্বর আনুষ্ঠানিকভাবে উপগ্রহটির নামকরণ করা হয়।
ভৌত বৈশিষ্ট্য
ডেসপাইনার ব্যাস প্রায় । ডেসপাইনা একটি অনিয়তাকার উপগ্রহ এবং সেখানে ভূতাত্ত্বিক বিবর্তনের কোনও চিহ্ন পাওয়া যায় না। সম্ভবত নেপচুনের আদি উপগ্রহগুলির ধ্বংসাবশেষের নুড়িগুলি পুনঃসৃজিত হয়ে এই উপগ্রহটিরও উদ্ভব ঘটিয়েছিল। উল্লেখ্য, ট্রাইটন নেপচুনের মাধ্যাকর্ষণের জালে আবদ্ধ হয়ে প্রাথমিকভাবে একটি উচ্চ উৎকেন্দ্রিকতা-সম্পন্ন কক্ষপথে স্থাপিত হয়ে প্রাকৃতিক উপগ্রহে পরিণত হওয়ার সময় উক্ত আদি উপগ্রহগুলির কক্ষপথ বিঘ্নিত হয় এবং সেগুলি চূর্ণবিচূর্ণ হয়ে যায় বলেই বিজ্ঞানীরা মনে করেন।
কক্ষপথ
ডেসপাইনার কক্ষপথটি থ্যালাসার কক্ষপথের বাইরে হলেও নিকটে এবং লে ভেরিয়ার বলয়ের সামান্য ভিতরে অবস্থিত এবং এটি একটি রাখালিয়া উপগ্রহের কাজ করছে। নেপচুনের সমলয় কক্ষপথ ব্যাসার্ধের অভ্যন্তরে অবস্থিত হওয়ার দরুন জোয়ার-সংক্রান্ত গতিহ্রাসের ফলে এটি ধীরে ধীরে পেঁচিয়ে পেঁচিয়ে ভিতরের দিকে ঢুকছে। বিজ্ঞানীরা অনুমান করেন, ভবিষ্যতে হয়তো নেপচুনের রচ সীমা পার হওয়ার সময় জোয়ার-সংক্রান্ত প্রসারণের ফলে গ্যালাটিয়ার সঙ্গে নেপচুনের সংঘর্ষ লাগবে এবং গ্যালাটিয়া চূর্ণবিচূর্ণ হয়ে একটি নতুন গ্রহীয় বলয় সৃষ্টি করবে।
আন্তর্জাতিক কলকাতা পুস্তকমেলা
আন্তর্জাতিক কলকাতা পুস্তকমেলা (পূর্বনাম কলিকাতা পুস্তকমেলা) পশ্চিমবঙ্গের রাজধানী কলকাতায় আয়োজিত একটি বার্ষিক আন্তর্জাতিক বইমেলা। এই মেলাটি কলকাতা বইমেলা নামেই সমধিক পরিচিত। ১৯৭৬ সালে প্রবর্তিত এই বইমেলা ১৯৮৪ সালে আন্তর্জাতিক বইমেলার স্বীকৃতি অর্জন করে। বর্তমানে জানুয়ারি মাসের শেষ বুধবার বারোদিনব্যাপী এই বইমেলার উদ্বোধন হয়। মেলার বর্তমান আয়োজনস্থল বিধাননগরের সেন্ট্রাল পার্ক ।
কলকাতা বইমেলা বিশ্বের বৃহত্তম অবাণিজ্যিক বইমেলা। ফ্রাঙ্কফুর্ট বা লন্ডন বইমেলার মতো কলকাতা বইমেলায় গ্রন্থপ্রকাশনা, পরিবেশনা ও অনুবাদ সংক্রান্ত চুক্তি বা ব্যবসাবাণিজ্য চলে না। বরং প্রকাশক ও পুস্তকবিক্রেতারা সাধারণ মানুষের কাছে তাদের প্রকাশিত অথবা পরিবেশিত বইয়ের প্রচার ও বিক্রয়ের উদ্দেশ্যে এই মেলায় যোগ দিয়ে থাকেন। কলকাতার সাংস্কৃতিক ইতিহাসে এই মেলা একটি বিশিষ্ট স্থানের অধিকারী। বর্তমানে বইমেলাকে ‘বাঙালির চতুর্দশ পার্বণ’ বলে অভিহিত করা হয়।
কলকাতা বইমেলা আন্তর্জাতিক বইমেলা হলেও মেলার সিংহভাগ জুড়ে বাংলা বইয়ের বিক্রিই বেশি হয়। তবে প্রচুর ইংরেজি গ্রন্থ প্রকাশক ও বিক্রেতাও এই মেলায় অংশগ্রহণ করেন। এছাড়া হিন্দি, উর্দু, সংস্কৃত ইত্যাদি অন্যান্য ভারতীয় ভাষার বইও এই মেলায় পাওয়া যায়। বিদেশি দূতাবাসগুলিও স্টল বা প্যাভিলিয়ন সাজিয়ে নিজ নিজ দেশে প্রকাশিত বইপত্রের প্রদর্শনী করে থাকে। পশ্চিমবঙ্গ সরকার ও ভারত সরকারের বাংলা প্রকাশনা বিভাগগুলিও এই মেলায় অংশ নিয়ে থাকে। এছাড়াও ফ্রাঙ্কফুট বইমেলার আদলে প্রতি বছর মেলায় অংশগ্রহণকারী একটি বিদেশি রাষ্ট্র ‘ফোকাল থিম’ ও অপর একটি রাষ্ট্র ‘সম্মানিত অতিথি রাষ্ট্র’ নির্বাচিত হয়। ২০১০ সালের ৩৪তম আন্তর্জাতিক কলকাতা পুস্তকমেলার ফোকাল থিম ও সম্মানিত অতিথি রাষ্ট্র হল মেক্সিকো।
কলকাতা বইমেলায় বই ক্রয়বিক্রয়ের সঙ্গে সঙ্গে আয়োজিত হয় বিভিন্ন অণুষ্ঠান, সেমিনার, পদযাত্রা, প্রতিযোগিতা ও গ্রন্থ প্রকাশ অণুষ্ঠান। উল্লেখ্য, বইমেলার সময়ই প্রকাশকেরা তাদের নতুন বই প্রকাশ করে থাকেন। গ্রন্থসম্ভারের পাশাপাশি চিত্রশিল্পী, শিশু, তথ্যপ্রযুক্তি ও লিটল ম্যাগাজিনের জন্য বিশেষ চত্বর নির্ধারিত থাকে। কলকাতা বইমেলা বর্তমানে কলকাতার অত্যন্ত জনপ্রিয় একটি মেলা। এই মেলার সাফল্যে উজ্জীবিত হয়ে পশ্চিমবঙ্গে ও পশ্চিমবঙ্গের বাইরেও ভারতের অন্যান্য স্থানে বাংলা বইয়ের মেলা চালু হয়েছে।
ন্যাশানাল বুক ট্রাস্টের বইমেলা, ১৯৭৪
১৯৭২ সালে নতুন দিল্লিতে আয়োজিত বিশ্ব বইমেলা ছিল কলকাতা বইমেলার আদি অণুপ্রেরণা। এরপর ১৯৭৪ সালে ন্যাশানাল বুক ট্রাস্ট (এনবিটি) কলকাতার অ্যাকাডেমি অফ ফাইন আর্টসে একটি জাতীয় বইমেলার আয়োজন করে। ১৯৬০-এর দশকে মুম্বইয়ের চার্চ গেট ময়দানে এনবিটি প্রথম জাতীয় বইমেলার আয়োজন করেছিল। এরপর দিল্লি, মুম্বই ও চেন্নাইতে জাতীয় বইমেলার আয়োজন করলেও কলকাতায় বইমেলার সাফল্য সম্পর্কে তারা সন্দিহান ছিলেন। এই কারণে এনবিটি নিজ উদ্যোগে কলকাতায় জাতীয় বইমেলা আয়োজনের উৎসাহ দেখাননি। ইউ. এন. ধর অ্যান্ড সনস প্রকাশন সংস্থার সত্ত্বাধিকারী বিমল ধর এনবিটির সঙ্গে যোগাযোগ করে ১৯৭৪ সালের জানুয়ারি মাসে অ্যাকাডেমি চত্বরে একটি ছোটোখাটো বইমেলার আয়োজন করেন। এই বইমেলায় বাংলা বই বিক্রির সাফল্যে কলকাতার পাঠক সম্পর্কে এনবিটির ধারণা পরিবর্তিত হয়। এরপরই কলকাতায় বার্ষিক বইমেলা আয়োজনের চিন্তাভাবনা শুরু হয়।
পাবলিশার্স অ্যান্ড বুকসেলার্স গিল্ডের প্রতিষ্ঠা
১৯৭৫ সালে কলকাতার চোদ্দোটি প্রকাশক ও পুস্তকবিক্রেতা সংস্থাকে নিয়ে বিমল ধরের উদ্যোগে গঠিত হয় পাবলিশার্স অ্যান্ড বুকসেলার্স গিল্ড। এই সংস্থা প্রতিষ্ঠার মূল উদ্দেশ্য ছিল কলকাতায় বার্ষিক বইমেলার আয়োজন। বিমল ধরের সঙ্গে ছিলেন এম. সি. সরকার অ্যান্ড সনস সংস্থার সুপ্রিয় সরকার, দাশগুপ্ত অ্যান্ড কোম্পানির প্রবীর দাশগুপ্ত, সাংবাদিক অতীন রায়, জিজ্ঞাসা প্রকাশনের প্রতিষ্ঠাতা শ্রীশকুমার কুণ্ডা ও সুশীল মুখোপাধ্যায় প্রমুখ বিশিষ্ট ব্যক্তিবর্গ। প্রথমে এই সংস্থার নাম ছিল ‘পাবলিশার্স গিল্ড’। কিন্তু গিল্ড সংবিধান তৈরি হওয়ার পর সংস্থার নাম বদলে রাখা হয় ‘পাবলিশার্স অ্যান্ড বুকসেলার্স গিল্ড’। সুশীল মুখোপাধ্যায় গিল্ডের প্রতিষ্ঠাতা-সভাপতি নির্বাচিত হন। ১৯৭৫ সালেই কলকাতা তথ্যকেন্দ্রে গিল্ড ‘ওয়ার্ল্ড অফ পেপার ব্যাকস’ নামে একটি বইসংক্রান্ত প্রদর্শনীর আয়োজন করে। এরপরই শুরু হয় কলকাতা বইমেলার চিন্তাভাবনা। সর্বভারতীয় প্রকাশক ও পুস্তক বিক্রেতাদের কথা মাথায় রেখে কলকাতা বইমেলার পোশাকি নামকরণ হয় ‘কলিকাতা পুস্তকমেলা’ বা ইংরেজিতে ‘ক্যালকাটা বুক ফেয়ার’। ১৯৭৬ সালে প্রথম কলকাতা বইমেলার আয়োজন করা হয়।
কলিকাতা পুস্তকমেলার প্রবর্তন
১৯৭৬ সালের ৫ মার্চ প্রথম কলিকাতা পুস্তকমেলা আয়োজিত হল। মেলা চলেছিল ১৪ মার্চ অবধি। সেন্ট পলস ক্যাথিড্রাল-বিড়লা তারামণ্ডলের উলটো দিকের মাঠে (বর্তমানে মোহরকুঞ্জ উদ্যান) এই মেলা আয়োজিত হয়েছিল। কলকাতার ডিসি হেডকোয়ার্টার্স অর্চিষ্মান ঘটক মাঠের ভাড়া মকুব করে দেন। প্রবেশদ্বারের নকশা অঙ্কণ করেছিলেন বিশিষ্ট শিল্পী শুভাপ্রসন্ন। মেলা উদ্বোধন করেন পশ্চিমবঙ্গের তদনীন্তন রাজ্যপাল এ. এল. ডায়াস। প্রথম মেলার সভাপতি ছিলেন জিজ্ঞাসা প্রকাশনের কর্ণধার শ্রীশকুমার কুণ্ডা। গিল্ডের প্রতিষ্ঠাতা-সভাপতি সুশীল মুখোপাধ্যায়, সুপ্রিয় সরকার, প্রবীর দাশগুপ্ত, বিমল ধর প্রমুখ বিশিষ্ট প্রকাশকেরা মেলার আয়োজনে প্রধান ভূমিকা পালন করেন। প্রথম বইমেলায় কলকাতার সব প্রকাশক সংস্থা যোগ দেননি। তাদের অনেকেই মেলার সাফল্য নিয়ে সন্দিহান ছিলেন। তাই মেলার মাঠ ছোটো হলেও তা ভরতি হওয়ার মতো স্টল পাওয়া যায়নি। তখন এনবিটি একটি বিরাট অংশ জুড়ে বইয়ের প্রদর্শনী করে এবং রূপা অ্যান্ড কোম্পানি একটি বিরাট প্যাভিলিয়ন দেয়। কিন্তু এই বইমেলায় যথেষ্ট জনসমাগম হওয়ায় পরের বছর থেকে বইমেলায় অংশগ্রহণকারী প্রকাশকের সংখ্যা বাড়তে থাকে। ফলে বইমেলার আয়তনও বৃদ্ধি পায়। অন্যদিকে এই বইমেলা আয়োজনের সুবাদে সেই বছর নয়াদিল্লিতে বিশ্ব বইমেলায় অংশগ্রহণ করার সুযোগ পায় গিল্ড এবং জিতে নেয় মাঝারি স্টলের শ্রেষ্ঠ পুরস্কারটি। সুপ্রিয় সরকার তার ‘প্রকাশকের ডায়েরি’ গ্রন্থে মন্তব্য করেছিলেন, “এই মেলায় সবকিছুই আলাদা, বিদেশি মেলার সঙ্গে এর কোনো মিল নেই শুধু আইডিয়াটি ছাড়া।”
কলিকাতা পুস্তকমেলা ১৯৭৭-১৯৮৪
১৯৭৭ সালে আয়োজিত দ্বিতীয় বইমেলায় ১,৯৬,০০০ দর্শকসমাগম হয়; বই বিক্রি হয় এক কোটি টাকারও বেশি। তবে বইমেলার যে বিপুল জনপ্রিয়তা আজ চোখে পড়ে, তার সূচনা হয়েছিল ১৯৭৮ সালে আয়োজিত তৃতীয় কলকাতা বইমেলা থেকে। এই বছর মোট ১১২টি প্রকাশক সংস্থা বইমেলায় অংশ নিয়েছিলেন। মেলা আয়োজিত হয়েছিল রবীন্দ্রসদনের বিপরীতে ভিক্টোরিয়া-সংলগ্ন অপেক্ষাকৃত বৃহদায়তন মাঠটিতে (এই মাঠটিও বর্তমানে ‘মোহরকুঞ্জ’ উদ্যানের অংশ)। ১৯৮৩ সালে মেলায় যোগ দিয়েছিলেন ২৮৫টি প্রকাশক ও পুস্তকবিক্রেতা সংস্থা। সেবার বিড়লা তারামণ্ডল থেকে রবীন্দ্রসদনের বিপরীতে অবস্থিত অধুনা ‘মোহরকুঞ্জ’ উদ্যানের সম্পূর্ণ অংশটিই মেলার জন্য পেয়ে যায় গিল্ড। ১৯৮৩ সালেই একটি গ্রন্থপ্রকাশ অণুষ্ঠানে যোগ দিতে এসে অকস্মাৎ হৃদরোগে আক্রান্ত হয়ে মেলাপ্রাঙ্গণেই প্রয়াত হন আনন্দবাজার পত্রিকার প্রাক্তন সম্পাদক অশোককুমার সরকার। তার স্মৃতিতে ১৯৮৪ সাল থেকে বইমেলায় চালু হয় সম্মানজনক ‘অশোককুমার সরকার স্মৃতি বক্তৃতা’। ১৯৮৪ সালে মেলা আয়োজিত হয়েছিল ব্রিগেড প্যারেড গ্রাউন্ডে। সেবার অংশগ্রহণকারী প্রকাশকের সংখ্যা ছিল ৩৬৩। এই বছরই জেনেভার ইন্টারন্যাশানাল পাবলিশার্স অ্যাসোসিয়েশনের সদস্য হয়ে বইমেলার আন্তর্জাতিক ক্যালেন্ডারে স্থান করে নেয় কলকাতা বইমেলা।